ระเบียบสำนักงานคณะกรรมการอาหารและยาว่าด้วยหลักเกณฑ์การยื่นอุทธรณ์โฆษณาผลิตภัณฑ์สุขภาพพ.ศ. ๒๕๔๘ เนื่องด้วยการโฆษณาผลิตภัณฑ์อาหารยา และเครื่องมือแพทย์ จะต้องได้รับการตรวจพิจารณาเพื่ออนุญาต หรือได้รับความเห็นชอบจากผู้อนุญาตหรือสำนักงานคณะกรรมการอาหารและยากระทรวงสาธารณสุข ก่อนจึงจะโฆษณาได้ ตามมาตรา ๔๑ แห่งพระราชบัญญัติอาหาร พ.ศ. ๒๕๒๒มาตรา ๘๘ ทวิ แห่งพระราชบัญญัติยา พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติยา(ฉบับที่ ๓) พ.ศ. ๒๕๒๒ และมาตรา ๔๒ แห่งพระราชบัญญัติเครื่องมือแพทย์ พ.ศ. ๒๕๓๑ ส่วนการโฆษณาผลิตภัณฑ์เครื่องสำอางผู้โฆษณาจะต้องปฏิบัติให้ถูกต้องตามมาตรา๓๗ แห่งพระราชบัญญัติเครื่องสำอาง พ.ศ. ๒๕๓๕ ดังนั้น เพื่อให้เกิดความเป็นธรรมแก่ผู้ขออนุญาตผลิตภัณฑ์อาหารยา และเครื่องมือแพทย์ ที่ไม่ได้รับอนุญาตโฆษณาหรือได้รับอนุญาตโฆษณาไม่เป็นตามคำขอโฆษณาที่ยื่นไว้หรือได้รับอนุญาตโฆษณาแบบมีเงื่อนไขจากสำนักงานคณะกรรมการอาหารและยา หรือผู้ที่โฆษณาผลิตภัณฑ์เครื่องสำอางที่ถูกห้ามโฆษณาหรือแก้ไขโฆษณาจากคณะกรรมการเครื่องสำอาง ให้มีโอกาสอุทธรณ์การพิจารณาอนุญาตโฆษณา สำนักงานคณะกรรมการอาหารและยาจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบสำนักงานคณะกรรมการอาหารและยาว่าด้วยหลักเกณฑ์การยื่นอุทธรณ์โฆษณาผลิตภัณฑ์สุขภาพ พ.ศ. ๒๕๔๘ข้อ๒[๑] ระเบียบนี้ให้ใช้บังคับตั้งแต่วันถัดจากประกาศในราชกิจจานุเบกษาเป็นต้นไปข้อ๓ ในระเบียบนี้คณะกรรมการ หมายถึง คณะกรรมการพิจารณาอุทธรณ์การโฆษณาผลิตภัณฑ์สุขภาพตามคำสั่งกระทรวงสาธารณสุขการอุทธรณ์โฆษณา หมายความว่า การยื่นคำร้องคัดค้านหรือร้องขอให้พิจารณาทบทวนหรือให้พิจารณาใหม่เกี่ยวกับคำขอโฆษณาที่ผู้ขออนุญาตโฆษณาไม่ได้รับอนุญาตโฆษณา หรือได้รับอนุญาตแบบมีเงื่อนไขหรือได้รับอนุญาตโฆษณาไม่เป็นไปตามคำขอโฆษณาที่ยื่นไว้ หรือห้ามโฆษณา หรือแก้ไขการโฆษณาผลิตภัณฑ์อาหาร ยา เครื่องมือแพทย์ และเครื่องสำอาง นั้นข้อ๔ องค์ประกอบคณะกรรมการ อำนาจหน้าที่ให้เป็นไปตามคำสั่งกระทรวงสาธารณสุขข้อ๕ การพิจารณาอุทธรณ์โฆษณาผลิตภัณฑ์อาหารยา เครื่องมือแพทย์ และเครื่องสำอางให้เป็นไปตามหลักเกณฑ์ที่กำหนดไว้ในระเบียบนี้๕.๑หลักเกณฑ์การยื่นขออุทธรณ์โฆษณา๕.๑.๑ผู้ขออนุญาตโฆษณาผลิตภัณฑ์อาหาร ยา และเครื่องมือแพทย์ ที่มีความประสงค์จะยื่นขออุทธรณ์โฆษณาต้องยื่นอุทธรณ์เป็นหนังสือภายใน๑๕ วัน ต่อกองผลิตภัณฑ์ ที่ยื่นคำขอโฆษณาไว้ นับจากวันที่ได้รับหนังสือแจ้งการไม่อนุญาตโฆษณาหรือได้รับอนุญาตโฆษณา ไม่เป็นไปตามคำขอโฆษณาที่ยื่นไว้ หรือการได้รับอนุญาตโฆษณาแบบมีเงื่อนไขหากพ้นกำหนดนี้ จะถือว่าสละสิทธิ์ที่จะอุทธรณ์ และไม่สามารถอุทธรณ์ได้การยื่นอุทธรณ์โฆษณาผลิตภัณฑ์เครื่องสำอางต้องยื่นอุทธรณ์ต่อรัฐมนตรี ว่าการกระทรวงสาธารณสุข ภายใน ๑๐ วันนับแต่วันที่ผู้อุทธรณ์ได้รับทราบคำสั่งห้ามการโฆษณาหรือแก้ไขโฆษณา๕.๑.๒ให้ผู้ขออุทธรณ์โฆษณาจัดเตรียมเอกสาร ได้แก่ สำเนาหนังสือแจ้ง การไม่อนุญาตโฆษณา หรืออนุญาตโฆษณาที่ไม่เป็นไปตามคำขอโฆษณาที่ยื่นไว้หรืออนุญาตโฆษณาแบบมีเงื่อนไข สตอรี่บอร์ด หรือสคริปต์บทโทรทัศน์ วิทยุ สิ่งพิมพ์หรืออื่นๆ และหนังสือแจ้งเหตุผลที่ยื่นขออุทธรณ์ จำนวน ๑๕ ชุด ส่วนเอกสารอื่น ๆ เช่น สำเนาหนังสือสำคัญแสดงสถานะของผู้ขออุทธรณ์เอกสารหลักฐานการขึ้นทะเบียนผลิตภัณฑ์สุขภาพ (ถ้ามี) เป็นต้น ให้จัดเตรียมจำนวน ๒ ชุดยื่น ณ กองผลิตภัณฑ์ที่ยื่นคำขอโฆษณาไว้ ซึ่งกองจะต้องส่งข้อมูลและความเห็นเพิ่มเติม(ถ้ามี) ให้ฝ่ายเลขานุการคณะกรรมการภายใน ๒ วันทำการ จากนั้น ฝ่ายเลขานุการคณะกรรมการเป็นผู้นัดประชุมโดยเร็วที่สุดและจัดเตรียมเอกสารทั้งหมดให้คณะกรรมการ๕.๑.๓ผู้ที่มายื่นขออุทธรณ์ หากไม่ใช่ผู้ยื่นขออนุญาตโฆษณาเป็นผู้ยื่นขออุทธรณ์ด้วยตนเองจะต้องมีหนังสือมอบอำนาจจากผู้นั้นมายื่นพร้อมกับคำร้องและเอกสารหลักฐานต่างๆ๕.๑.๔ผู้ที่มายื่นขออุทธรณ์สามารถนำทนายความ ที่ปรึกษาเข้าชี้แจงในที่ประชุมคณะกรรมการ เมื่อถึงวาระการพิจารณาของตนได้ถ้าได้รับแจ้งและอนุญาต๕.๑.๕หลังจากการพิจารณาอุทธรณ์เสร็จสิ้น ให้ฝ่ายเลขานุการคณะกรรมการ เสนอหนังสือแจ้งผลการพิจารณาทางไปรษณีย์ด่วนพิเศษและแจ้งผลการพิจารณาให้กองพัฒนาศักยภาพผู้บริโภคทราบเพื่อออกหนังสืออนุญาตโฆษณาต่อไปโดยให้ผู้ยื่นคำขออุทธรณ์ไปรับใบอนุญาตได้ที่กองพัฒนาศักยภาพผู้บริโภคในกรณีที่คณะกรรมการไม่เห็นชอบด้วยกับคำอุทธรณ์โฆษณาผลิตภัณฑ์อาหารยา และเครื่องมือแพทย์ ไม่ว่าทั้งหมดหรือบางส่วนให้ฝ่ายเลขานุการคณะกรรมการจัดทำหนังสือรายงานโดยผ่านการตรวจสอบของกลุ่มกฎหมายอาหารและยาเสนอเลขาธิการคณะกรรมการอาหารและยาเพื่อเสนอปลัดกระทรวงสาธารณสุขเป็นผู้พิจารณาสั่งการต่อไปในกรณีที่คณะกรรมการเห็นชอบหรือไม่เห็นชอบด้วยกับคำอุทธรณ์โฆษณาผลิตภัณฑ์เครื่องสำอางไม่ว่าทั้งหมดหรือบางส่วนให้ฝ่ายเลขานุการคณะกรรมการ จัดทำหนังสือรายงานโดยผ่านการตรวจสอบของกลุ่มกฎหมายอาหารและยาเสนอรัฐมนตรีว่าการกระทรวงสาธารณสุขเป็นผู้พิจารณาสั่งการต่อไป๕.๒หลักเกณฑ์การดำเนินการพิจารณาอุทธรณ์การโฆษณาผลิตภัณฑ์สุขภาพ๕.๒.๑การพิจารณาอนุญาตโฆษณาผลิตภัณฑ์สุขภาพที่มีการอุทธรณ์จะต้องไม่ขัดต่อข้อกฎหมายตามพระราชบัญญัติอาหารพ.ศ. ๒๕๒๒ พระราชบัญญัติยา พ.ศ. ๒๕๑๐ พระราชบัญญัติเครื่องมือแพทย์ พ.ศ. ๒๕๓๑ พระราชบัญญัติเครื่องสำอางพ.ศ. ๒๕๓๕ และกฎกระทรวง ประกาศ หรือระเบียบที่ออกโดยพระราชบัญญัตินั้น และอาจพิจารณาตามระเบียบหรือหลักเกณฑ์ของสำนักงานคณะกรรมการอาหารและยาว่าด้วยการโฆษณาผลิตภัณฑ์สุขภาพนั้น๕.๒.๒การประชุมคณะกรรมการ ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุม๕.๒.๓การพิจารณาอุทธรณ์ของที่ประชุมคณะกรรมการให้ถือเสียงข้างมาก๕.๒.๔กรรมการคนหนึ่ง ให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๖ ให้เลขาธิการคณะกรรมการอาหารและยารักษาการตามระเบียบนี้ประกาศ ณวันที่ ๗ มกราคม พ.ศ. ๒๕๔๘ภักดี โพธิศิริเลขาธิการคณะกรรมการอาหารและยาพุทธพัท/จัดทำ๓มิถุนายน ๒๕๔๘ศิรวัชร์/ปรับปรุง๒๕ธันวาคม ๒๕๖๑[๑] ราชกิจจานุเบกษาเล่ม ๑๒๒/ตอนพิเศษ ๑๒ ง/หน้า ๑๙/๑๑ มกรคม ๒๕๔๘